P o z v á n k a 
na praktický seminár pre prípravu žiadostí pre program LIFE+ 

Vážení žiadatelia,
dovoľujeme si Vás pozvať na spoločný česko – slovenský praktický seminár zameraný na zvládnutie prípravy projektových žiadostí pre program LIFE+, ktorý sa uskutoční 21.6.2012 v Brne vo vzdelávacom zariadení Lipka od 10:00 – 17:30. Adresa s popisom cesty je uvedená nižšie.

Seminár je určený tým záujemcom, ktorí pripravujú projektovú žiadosť do programu LIFE+ pre výzvu v roku 2012. V rámci seminára sa bude pracovať s oficiálnym elektronickým formulárom žiadosti a príručkami pre žiadateľov, ktoré sú sprístupnené v rámci výzvy pre LIFE+ 2012. Odporúčame doniesť na seminár vytlačené oficiálne príručky zverejnené k výzve v príslušných pilieroch, nakoľko čisté formuláre resp. príručky nebudú na seminári distribuované. Vo vzdelávacom zariadení Lipka bude wifi pripojenie k internetu. Účastníci si môžu so sebou priniesť vlastné notebooky, z ktorých sa budú môcť prihlásiť do svojej projektovej žiadosti a v prípade potreby s nami odkonzultovať prípadné technické problémy žiadosti. Podrobnejší program seminára je uvedený v prílohe. 

Obed, cestovné náklady a náklady na prípadné ubytovanie nebudú hradené, preto si ich musí každý účastník zabezpečiť z vlastných zdrojov. Občertvenie v rámci prestávok bude zabezpečené organizátorom. 

Seminár bude prebiehať v slovenskom a českom jazyku. Z dôvodu limitovaného počtu účastníkov je možné, aby sa na seminár prihlásili max. 2 účastníci za organizáciu. V prípade prekročenia kapacity školiacej miestnosti sa pri výbere účastníkov bude zohľadňovať dátum zaslania návratky.

Prosíme o záväzné potvrdenie účasti (viď priložená návratka) do 18.6.2012 – slovenskí žiadatelia na adresu: zuzana.faberova@enviro.gov.sk a peter.jany@enviro.gov.sk a českí žiadatelia na adresu Marketa.Konecna@mzp.cz.
 
S pozdravom

Bc. Markéta Konečná
Národný kontaktný bod pre LIFE+ 
v Českej republike	Mgr. Zuzana Fáberová
Národný kontaktný bod pre LIFE+ v Slovenskej republike